ПРОЕКТ

**ЗАПОВЕД**

№ ..........................

София, ......................... г.

На основание чл. 55, ал. 2 от Закона за подпомагане на земеделските производители и одобрен доклад с рег. № ………………………………….

**Нареждам:**

1. Утвърждавам Методика за прилагане на предварителните условия в Република България във връзка с изпълнението на Стратегическия план за развитие на земеделието и селските райони в Република България в периода 2023 – 2027 г.

2. Заповедта и методиката по т. 1 да се обнародва в „Държавен вестник“.

3. Заповедта и методиката по т. 1 могат да се обжалват в 14-дневен срок от датата на обнародването им в „Държавен вестник“ пред съответния административен съд по реда на Административно процесуалния кодекс.

4. Заповедта и методиката по т. 1 да се публикуват на интернет страницата на Министерството на земеделието и храните.

5. Отменям Методика за прилагане на предварителните условия за подпомагане по Стратегическия план за развитие на земеделието и селските райони на Република България за периода 2023 – 2027 г., утвърдена със Заповед № РД09-1218 от 30.11.2023 г. на министъра на земеделието и храните (обн, ДВ, бр. 102 от 2023 г.).

6. Отменената с т. 5 от Заповед № РД09-1218 от 30.11.2023 г. Методика за прилагане на кръстосано съответствие в България, утвърдена със Заповед № РД09-499 от 12.07.2016 г. на министъра на земеделието и храните, изменена със Заповед № РД09-557 от 14.07.2017 г., Заповед № РД09-592 от 27.06.2018 г., Заповед № РД09-811 от 09.08.2019 г., Заповед № РД09-592 от 24.07.2020 г. и Заповед № РД09-683 от 08.2021 г., продължава да се прилага за продължаващите ангажименти по мерки от Програмата за развитие на селските райони 2014 – 2020 г. до приключването им на основание чл. 104 от Регламент (ЕС) 2021/2116 от 2 декември 2021 г. на Европейския парламент и на Съвета относно финансирането, управлението и мониторинга на общата селскостопанска политика и за отмяна на Регламент (ЕС) № 1306/2023 (OB L 435, 6.12.2021 г.)

**Д-Р ГЕОРГИ ТАХОВ**

*Министър на земеделието и храните*